Wat maak iets Christelik?
Hierdie is 'n strikvraag :-)
Daar kan seker 'n paar antwoorde gegee word, maak ek is bereid om te waag dat 99.9999 % se dit is as dit oor Jesus gaan, soos 'n christelike liedjie.
Maar wat dink jy van die feit dat iets Christelik is oor 'n Christen dit DOEN? So maak nie saak wat die liedjie is nie, dit is Christelik omdat 'n Christen dit sing!!!
Dit is wat IN ons is wat ons Christene maak, nie andersom nie. Ons betrokkenheid maak iets heilig, ons gebruik van die Bybel, maak dat die bybel iets beteken, 'n bybel in 'n heiden se huis, het GEEN waarde nie. Nie eers as Hy dit lees nie!!!.
Totdat Christus hom nie roep en hy nie antwoord nie, is die bybel maar net 'n boek wat hom aankla en sy toekoms vir hom beskryf.
Het hy die bybel nodig om tot die besef te kom wie hy is? Nee, hy het Christus nodig, maar ongelukkig is die bybel en Christus vir ons een en dieselfde ding, so ons stop maar 'n bybel in 'n ou se hand en hoop vir die beste.
Die Here in ons is die rede dat die son elke dag opkom, dat mense elke oggend opstaan en kans sien vir die lewe. Die dag wat hy sy goed (dit is nou ons) vat en loop, sal dit wees soos in die tyd van Noag: alle lewe, alle lus vir lewe, alle hoop, alle liefde, alles verdaag saam met Hom.
Soos die fisiese vernieting van alles in die tyd van Noag, sal daar 'n geestelike vernietiging wees met Christus se wederkoms.
Ek se dit nie as 'n eindtyd profesie nie, ek probeer verduidelik dat Christus die bron is van alles. Waar Hy gaan is lewe, en Hy is IN jou as Christen, so waar Jy gaan is lewe. Ons is 'n spesie op ons eie, ons is nie gewoon nie, ons het Lewe in ons wat nie geken kan word of erken kan word deur die wereld nie, inteendeel, daardie Lewe staan in vyandskap met die wereld.
Hierdie Lewe in ons maak die lewe vir ALMAL op die aarde draagliker. Jy is die lig vir die wereld, die sout van die aarde.
Neem hierdie voorreg na die Here toe, laat Hy daardie fontein in jou ontsluit. God se "laat daar lig wees". Nou leef nou in daardie lig. Christus is die lig vir die wereld.
Jy is nie instaat om 'n beter mens te word of te wees nie, vergeet die. Dit is Christus IN jou wat meer word. Jy is nie die belangrike nie, jy is die gebreekte kruik, die skat in jou is wat lig en lewe is.
So die feit dat jy net hier is, is genoeg. Niks wat jy doen is van belang nie. Die lewe IN jou sal sorg vir wat gedoen moet word, nie jy nie.
Die ding is, jy kan kan hierdie Lewe ignoreer, of jy kan hierdie Lewe jou laat oorneem.
As jy 'n Christen is, is jy deel van 'n groter gemeenskap waaraan elke Christen behoort. Hierdie gemeenskap is net al so opgesplit dat niemand meer weet wat gaan aan nie.
Hierdie gemeenskap, is eintlik 'n vrou. Die bruid van Christus, die een van wie Johannes praat in Johannes en in Openbaring and van wie Paulus en Petrus praat in hulle briewe.
Ja, sy is hier volmaak en Heilig en sy hou al die beloftes en geheime van Christus in haar.
Ek weet, ek weet!! Alarms alarms, hier is 'n sekte. Nee wat, ek gee nie om of ek jou ooit in my lewe ontmoet nie, ek ken jou reeds en jy ken my reeds. Want ek ken Christus en jy ken Christus, en dit is al wat tel.